BEASTARS ULTIMUL SEZON
TREBUIE SĂ CUMPĂR UN SCĂUNEL
Iar aici avem un spray cu piper.
Chestia asta te face să plângi când ți se pulverizează în față…
Alarma asta de urgență se aude la distanțe foarte mari.
Au studiat urletele lupilor pentru a o crea.
Și atracția principală, arma cu electroșoc.
Cu aparatul ăsta mic alungi ușor inamici mai mari decât tine.
Bine… Știu că faci asta din grijă pentru mine,
dar nu crezi că exagerezi un pic?
Nu cred că Melon s-a lăsat păgubaș cu tine.
Aș vrea să fiu lângă tine tot timpul, dar…
Pot să mă apăr și de una singură.
Văd că nu înțelegi.
Nu e un profesor universitar obișnuit.
Își urăște părinții pentru că e metis
și caută să se răzbune pe cuplurile mixte.
E devorator în serie, șeful Shishi-Gumi…
Știu, e un dezaxat care te-a împușcat în burtă și în ureche.
Dar nu e vorba despre mine. Tu trebuie să fii protejată.
Nu mi-ai spus niciodată ce s-a petrecut în campus
și nici…
Nici ce?
Păi… Nu, nu contează.
Ce e?
Promiți că nu te superi?
N-ai să vezi.
Se întâmplă cumva…
să-l găsești atrăgător pe Melon?
Ce?
Ai făcut promisiunea aia știind că nu e întreg la cap.
Și o dată, miroseai a el.
Și, cumva, pare că…
Știi ceva? Chiar că m-ai scos din sărite!
Doar pe tine te plac, Legoshi.
De ce te bucuri, când eu sunt supărată pe tine?
Hop-așa!
Salut, Degoshi! Ești considerat suspect de crimă, să știi.
- Ce? - Crimă?
În curând o să fii dat în urmărire, iar presa o să-ți dea publicității numele.
Pentru incidentul de la salonul de tatuaje.
Salonul de tatuaje?
N-am fost eu!
Erau morți când am ajuns.
Despre ce vorbiți?
Poliția vrea să prindă criminalul cât mai curând, ca să calmeze lumea.
Când îți apare numele, o să te atace presa.
Totul, începând de la copilăria ta la viața de student
va fi expus online, că e adevărat sau nu.
Dl Yahya ar garanta pentru mine…
Tu chiar crezi că o să îți țină partea?
Păi, când o spui așa…
Ai cazier pentru devorare.
Nu dă bine să creezi probleme fiind încă în probațiune…
De unde știi toate astea?
Conduc serviciul de informații la 500 de Șobolani încolțiți.
Tu hotărăști dacă mă crezi sau nu.
Treci pe la mine dacă dai de necazuri.
Poți să te ascunzi cât vrei, ei tot te vor găsi.
Nu ești așa șiret pe cât crezi!
ȘOBOLANI
Te simți bine? Se pare că o să fii arestat.
Ar fi groaznic.
N-am apucat nici să-l prind pe Melon.
Dar așa o fi fost?
Dar chiar ai fost la locul faptei?
Sincer acum, ce căutai la un salon de tatuaje?
Tu nu te tatuezi.
Melon se duce mereu acolo.
Căutam mai multe indicii.
Am crezut că pot afla pe unde umblă sau orice altceva.
Sună de parcă…
Nu te speria! Nu fac nimic nelalocul lui.
Cred că ai putea găsi indicii la facultatea mea.
Melon e profesorul Lumrong, nu? Poate găsești ceva acolo.
Bravo! Să mergem acum!
Nu, stai! Așteaptă o clipă.
Fac eu niște săpături acolo.
Tu riști să atragi atenția asupra ta.
Mă asculți?
Ce e?
Acum
ești la înălțimea perfectă ca să te sărut.
Mi-am dat seama cât de ușor ar fi să te sărut de la înălțimea asta.
Chiar acum?
Sigur, de ce nu…
Să o lăsăm pentru mai târziu.
Pentru mai târziu?
Dacă reușesc să-l prind pe Melon,
pot ruga un Beastar să-mi șteargă din cazier devorarea.
După aceea, voi avea voie oficial să mă însor cu tine.
De asta am vrut s-o lăsăm pentru mai târziu…
Vrei să mă păstrezi pentru mai târziu, zici?
Vai, ce lup rafinat ești!
- Te simți jignită? - Nicidecum!
Stai puțin!
Haru!
UDON BEBEBE
Din câte se spune,
victima a comandat mâncare de la voi.
Asta nu dovedește nimic.
El face toate livrările?
Da, Legoshi se ocupă de toate livrările pentru mine.
Nu te-ai întrebat de ce are cicatrici pe față și brațe?
Păi, e un lup tânăr. Acum, o zgârietură-două…
Nu ți se pare ciudat, deci?
Nu asta voiam să spun…
Legoshi? Nu, să știți că e un tip blând.
Știai că are cazier pentru devorare?
Uite că de asta nu știam.
Dar știu că e întotdeauna foarte precaut.
Nici măcar nu se atinge de un erbivor.
Și de ce asta?
Pentru că nu mai vrea să facă rău nimănui.
Adică sugerezi că ar putea vătăma pe cineva?
Nu l-am mai văzut făcând nimic de genul ăsta în ultima vreme.
Deci, a avut astfel de ieșiri înainte, dar s-a oprit recent?
Poate devorează iar ca să-și astâmpere foamea?
Se pare că Legoshi a dat iar de necaz.
LEGOSHI URMĂRIT CA SUSPECT DE CRIMĂ
Melon abate atenția poliției ca să-și poată continua seria de crime.
Ce te faci, Louis?
Suntem de la departamentul „Trai împreună”!
Și toți cei care sprijină lupta noastră împotriva discriminării cuplurilor mixte
pot să apese pe butonul de urmărire!
Trai împreună!
Gata, stop!
Cum a fost?
O să ajungem iarăși virali.
Sper să atingem 300.000.
- Mă scuzați! - Desigur.
Louis?
Aș dori să vorbim.
Dorești să te alături cauzei noastre?
Nu e vorba de asta.
Ați auzit de seria de devorări care vizează cuplurile mixte, nu?
Făptașul e extrem de periculos și încă umblă liber.
Poate dați pe canalul vostru un mesaj care să-i încurajeze să se apere.
Să le zicem victimelor să aibă grijă? Nu ăsta e scopul canalului.
Posibil să aveți dreptate,
dar nu vreau să mai fie și alte creaturi rănite.
Canalul vostru e popular, nu?
Aveți multe vizualizări. Îmi puteți face această favoare?
Tu ce crezi?
Putem să ne folosim de numele tău, dacă tot ești faimos?
Numele meu, zici?
Mă scuzați.
Alo?
Louis, unde ești acum?
În campus.
Nu e poliție sau presă acolo, da?
E vorba de prietenul tău, suspectul dat în urmărire.
Am tras niște sfori ca să țin poliția departe de tine.
Ce vrei să spui?
Având în vedere că lupul îți e prieten,
ar ieși un scandal uriaș dacă s-ar afla că i-ai permis să-ți devoreze piciorul.
Deocamdată, va trebui să eviți orice eveniment care implică presa.
Nu te expune și nu atrage atenția! Ai înțeles?
Deci, cum rămâne?
Folosiți-mi numele.
Excelent!
Mergem în direcția bună.
Toți sunt grozavi.
Până și Juno și Pina se descurcă mult mai bine acum.
Da, fac o echipă surprinzător de bună.
Ei ne-au dat cele mai mari bătăi de cap.
CLUBUL DEVORATORILOR SĂ ARDEȚI ÎN IAD
Ce-i cu astea?
Sunt sigur că e de la scandalul cu Legoshi.
Nici măcar nu mai e membru în club.
De ce suntem șicanați prin simpla asociere cu el?
Să-i ia naiba pe lașii ăia nenorociți!
Păi…
Am avut incidentul cu Tem, care a fost devorat, da?
Iar Louis a lăsat să-i fie devorat piciorul ca să-l prindă pe Riz.
Chiar și tu, Kibi…
Atunci, Legoshi e criminal?
Nu neapărat…
Dar acum avem o treabă de făcut.
Când carnivorii și erbivorii lucrează împreună, ies lucruri extraordinare.
Trebuie să arătăm asta cui o fi scris prostia asta.
- Ai dreptate. - Categoric.
Fir-ar să fie… În ce încurcătură s-a mai băgat Legoshi de data asta?
Profesorul Lumrong?
Da, n-am apucat să termin cursul cu el.
Știți cumva unde lucrează acum?
N-o să știm niciodată.
S-a aflat că dosarele lui din trecut erau false.
Numele, școlarizarea și vârsta.
Deci, datele lui de contact…
Numai minciuni.
Doamne ferește!
Ar trebui să verifice mai temeinic.
Noi trebuie să ținem școala în siguranță, și ei angajează un smintit? Mă lași?
Mulțumesc oricum.
Mă întreb dacă la secretariat se știe ceva.
Așa, deci? Tu ești cel care l-a ajutat pe Gohin.
Tu ești doamna care aduce bambusul.
Uită-te la tine! Ești faimos!
Ești criminal dat în urmărire.
Zău? Sunt pe lista celor dați în urmărire?
Parcă vii de pe altă planetă.
Scuză-mă, eu…
Trebuie să plec.
Dacă mă aduc acasă la dl Gohin, s-ar putea să-i fac probleme.
ȘOBOLANI
Cred că încerc aici.
ȘOBOLANI
Uite cine a venit!
Ai avut dreptate.
Se pare că sunt dat în urmărire.
O fi fost o capcană pusă de Melon?
Capcană?
M-am dus la salonul de tatuaje să-l caut pe Melon,
dar angajații erau morți și imediat a venit poliția…
Corect.
Ești mort de foame, așa-i?
Poți mânca din carnea asta.
- Nu mănânc carne. - Nu face mofturi!
Nu fac mofturi, dar…
Atunci, ghiftuiește-te, Degoshi! Cine știe când o să mai mănânci?
Nu e Degoshi, ci Legoshi.
Fugarii trebuie să aibă nume false.
Este evident.
O iau eu, dacă nu vrei.
Nu e corect! Treci înapoi!
Dă-mi drumul!
Nu vă bateți pe ea!
În Piața Neagră se vinde multă carne.
Degoshi, noi nu ne permitem carnea aia scumpă.
Să-ți spun ceva.
Ce vezi expus în vitrinele alea e momeală pentru bogați.
Carnivorii din înalta societate și-ar da o mână și-un picior pentru așa ceva.
Așa că prețurile urcă la cer.
În mare parte, carnivorii din Piața Neagră nu sunt prea înstăriți.
De-asta, noi, 500 de Șobolani încolțiți, furăm bani de la negustorii necinstiți
și-i împărțim între toți ceilalți.
Probabil de-asta Corne s-a aliat cu domnul Yahya.
Aliat? Nu.
Poliția l-a tratat pe Corne ca pe un câine.
E jignitor pentru câini, știi…
Yahya e diavolul.
N-am milă pentru cine se înhăitează cu el.
Dincolo de zidurile astea, ei dictează regulile.
Carnivorii n-au voie nici să respire liberi. Corect?
Zău așa…
Așa se face că vin carnivorii la Piața Neagră după carne.
Sunt fericiți când vin aici.
Asta cam așa e.
Degoshi.
Acum vor să-ți pună ție în cârcă asta, nu?
Sunt creaturi șirete, află de la mine.
Singurul merit al erbivorelor e că au un gust foarte bun.
De acord!
Bun, la culcare!
Să trăiți!
E o lume paralelă, total ruptă de cea în care-am trăit 18 ani.
FELICITĂRI PENTRU PREMIU! BRAVO PENTRU DISTINCȚIE!
OGMA
Președintele?
Ai identificat forma moleculară a nepetalactonului din vița argintie
și ai sintetizat-o în laborator?
O mare reușită!
Vă mulțumesc!
Va revoluționa domeniul stimulenților pentru feline.
Acum am o nouă însărcinare pentru mintea ta sclipitoare.
Poți crea o formulă ca să producem în mod constant asta?
E un supliment nutritiv?
Se folosește la cultivarea cărnii sintetice.
Bine, am înțeles.
Vreau să faci echipă cu Alimente Ogura pentru dezvoltare.
Alimente Ogura?
Da, pentru mariajul aranjat al lui Louis…
Adică…
Nu prea mă omor după cercetarea în echipă.
Acopăr eu toate cheltuielile, oricât va fi să coste.
Firește, îți asigur și un laborator doar al tău.
Iată-ți cardul de acces VIP. Poți folosi dușul oricând dorești.
Tot nu te-am convins?
Fie, adaug la pachet și o cameră de fumători.
S-a făcut.
Vreau să am ceva concret până la final de decembrie.
Da, domnule.
Așadar…
Pot întreba cât de mult a avansat cercetarea pentru carnea sintetică?
Nu ai nevoie să știi.
Înțeleg.
E atuul nostru pentru a găzdui Olimpiada Zoo.
Ai grijă să fie gata la timp.
Voi face tot posibilul să nu vă dezamăgesc.
O precizare despre „mariajul aranjat”.
Doar ca să știi,
e o metodă eficientă de a te extinde eliminând factorii imprevizibili.
Nu e domeniul meu de competență, dar, dacă vă referiți la reproducere,
am auzit că secreția de testosteron la masculi joacă un rol esențial.
Mulțumesc.
…dat în urmărire pentru uciderea unui angajat și a unui client
de la Dragonul Albastru, un salon de tatuaje din Zona Marină Unu.
Polițiștii au descins la domiciliul lui Legoshi, lupul cenușiu,
unde au găsit o mare cantitate de Kines, o substanță acum interzisă.
Ce căuta asta în camera mea?
Nu s-au găsit doze goale de Kines și la celelalte crime între specii?
Exact, deci e posibil să fie implicat în acele cazuri de devorări neelucidate.
E posibil să fie mâna aceluiași făptaș.
Ce sens are toată treaba asta?
Îi fac pe carnivori să bea Kines, împingându-i să ucidă erbivore.
Dar apoi să-i omoare și pe carnivori?
Rar vedem criminali de o asemenea cruzime.
Dacă nu e prins rapid făptașul…
Cazuri similare pot fi provocate de ghearele acelui lup cenușiu, Legoshi.
Vă mulțumim!
Urmează buletinul meteo.
Este îngrozitor.
Felicitări, Degoshi!
Fac din tine un criminal legendar.
Nici măcar nu glumi cu asta! Doamne…
Tot ce poți face e să te ascunzi aici până trece furtuna.
Mă întreb dacă Haru e bine.
Haru!
A înnebunit lumea! Chiar e adevărat?
Nu e tocmai…
Sinistru. Sigur ești bine, Haru?
E mai sinistru decât faza cu iubitul lui Ako.
Nu, este acuzat pe nedrept.
Nu-mi spune că tot ai încredere în iubitul tău după asta!
Vai, iubire adevărată!
Ce este?
Am senzația că mă urmărește cineva.
Vai, nu! Pun pariu că e iubitul tău!
Fii serioasă!
Tu ai fost cea care a zis că se poate apăra singură.
Pot să simt. Sunt iepure de 19 ani.
Oricât de curajoasă m-aș pretinde și aș zice că mă apăr singură,
tot e înfricoșător când te urmărește cineva.
Pentru că știu că n-am nici cea mai mică șansă.
Subtitrarea: Mirela Matei